***PROIECT***

**PARLAMENTUL REPUBLICII MOLDOVA**

**L E G E**

**Pentru completarea Codului Penal al Republicii Moldova**

**nr. 985–XV din 18 aprilie 2002**

Parlamentul adoptă prezenta lege organică.

**Articolul I.** – Codul penal al Republicii Moldova nr. 985–XV din 18 aprilie 2002 (republicat în Monitorul Oficial al Republicii Moldova, 2009, nr. 72–74, art. 195), cu modificările şi completările ulterioare, se completează după cum urmează:

**1.** După articolul 13413 se completează cu articolele 13414; 13415 și 13416, cu următorul cuprins:

“**Articolul 13414.** Medic

Prin noțiunea de medic, în sensul art. 145 alin. (2), art. 151 alin. (2), art. 152 alin. (2), și art. 213, se înţelege persoana care întrunește condițiile impuse prin art. 4 din Legea cu privire la exercitarea profesiunii de medic nr. 264–XVI din 27 octombrie 2005.”

“**Articolul 13415.** Medic rezident

Prin noțiunea de medic rezident, în sensul art. 145 alin. (2), art. 151 alin. (2), art. 152 alin. (2), se înţelege persoana care întrunește condițiile impuse prin art. 41 din Legea cu privire la exercitarea profesiunii de medic nr. 264–XVI din 27 octombrie 2005.”

“**Articolul 13416.** Lucrător medical

Prin noțiunea de lucrător medical, în sensul art. 145 alin. (2), art. 151 alin. (2), art. 152 alin. (2), art. 212 alin. (4) și art. 213, se înţelege orice altă persoană, cu excepția medicului și medicului rezident, care are studii medicale și calitatea de angajat al unei instituții medicale publice sau private, și care prestează populației servicii de sănătate astfel cum acestea sunt definite prin Legea cu privire la drepturile şi responsabilităţile pacientului nr. 263–XVI din 27 octombrie 2005.”

**2.** La articolul 145, alineatul (2) se completează cu litera h1) cu următorul cuprins:

„h1) asupra unui medic, medic rezident ori unui alt lucrător medical, în timpul sau în legătură cu îndeplinirea de către medic, medicul rezident ori un alt lucrător medical a obligaţiilor de serviciu;”.

**3.** La articolul 151, alineatul (2) se completează cu litera c1) cu următorul cuprins:

„c1) asupra unui medic, medic rezident ori unui alt lucrător medical, în timpul sau în legătură cu îndeplinirea de către medic, medicul rezident ori un alt lucrător medical a obligaţiilor de serviciu;”.

**4.** La articolul 152, alineatul (2) se completează cu litera d1) cu următorul cuprins:

„d1) asupra unui medic, medic rezident ori unui alt lucrător medical, în timpul sau în legătură cu îndeplinirea de către medic, medicul rezident ori altui lucrător medical a obligaţiilor sale de serviciu;”.

**5.** La articolul 287,alineatul (2) se completează cu litera c) cu următorul cuprins:

„c) pe teritoriul sau în incinta edificiului unei instituții medicale publice sau private;”.

**Articolul II.** – (1) Prezenta lege intră în vigoare la data publicării.

(2) Guvernul în termen de 3 luni de la data publicării prezentei legi:

a) va prezenta Parlamentului propuneri pentru aducerea legislaţiei în vigoare în concordanţă cu prezenta lege;

b) va aduce actele sale normative în concordanţă cu prezenta lege.

**PREŞEDINTELE PARLAMENTULUI**